
מדינת ישראל

משרד המשפטים

הממונה על חוק חופש המידע

	ירושלים, כח שבט   תשע"ה 

	17 פברואר , 2015

	בתשובתך ציין נא:

	תיק מס' ת/ 154


שלום רב, 

הנדון: בקשה לפי חוק חופש המידע, התשנ"ח-1998
מכתבך מיום 13/11/2014
בבקשתך בקשת לדעת את מספר התלונות לנציב תלונות הציבור על שופטים / הנהלת בתי המשפט על כבוד השופטת  בעשור האחרון בחיתוך ע"פ שנים. . כמו כן בקשת להשוות זאת לממוצע התלונות של שופטי המשפחה. 
לאחר בירור בקשתך הנני להשיבך כדלקמן:

בקשתך לקבלת מידע מהנהלת בתי המשפט נדחית מכח סעיף 8(5) לחוק חופש המידע, התשנ"ח-1998 (להלן: "החוק") שעניינו מידע שנוצר בידי רשות אחרת ויש בידך לפנול בעניין זה להנהלת בתי המשפט. 

לעניין המבוקש על ידך מנציבות תלונות הציבור על שופטים ם (להלן: "הנציבות") בנוגע לתלונות שהוגשו על כבוד השופטת  הנני להשיבך כדלקמן:

בתחילת בחינת הבקשה עלתה הסברה כי המידע המבוקש על ידך לא חל עליו החוק מכח החריג שנקבע בסעיף 14(12) לחוק הקובע שהוראות החוק לא יחולו על הנציבות  לגבי בירור תלונה על שופט לפי חוק נציב תלונות הציבור על השופטים, התשס"ב-2002 (להלן: "חוק נציב תלונות הציבור") אולם השאלה האם המידע המבוקש על ידך נכנס לגדר זה נשארה בצריך עיון. 

סעיף 13(א)  לחוק נציב תלונות הציבור קובע כי: " הנציב, עובדי הנציבות וכל אדם אחר שבעזרתו מבצע הנציב את תפקידיו חייבים לשמור בסוד כל ידיעה שהגיעה אליהם עקב עבודתם, לא לעשות בה שימוש ולא לגלותה לאחר, אלא לשם ביצוע תפקידיהם לפי חוק זה; העובדים יחתמו על כתב שמירה על סודיות עם תחילת עבודתם". וע"כ בקשתך נדחית מכח סעיף 9(א)(4) לחוק הקובע כי רשות ציבורית לא תמסור מידע אשר אין לגלותו ע"פ כל דין  

הנני להודיעך כי לפי סעיף 17 לחוק יש בידך לעתור לבית המשפט לעניינים מנהליים כנגד החלטה

זו.

אוסיף כי סעיף 13(ג) לחוק נציב תלונות הציבור קובע כדלקמן: " הנשיא והשר כאחד רשאים להתיר פרסום פרטי תלונה מסוימת על שופט, כולם או חלקם, שהטיפול בה הסתיים" ולעניין זה 

אפנה אותך לסעיף 20 לחוק הקובע כי "אין בהוראות חוק זה כדי לגרוע מתוקפו של חיקוק המחייב, המתיר, האוסר או המסדיר באופן אחר גילוי או מסירה של מידע שבידי רשות ציבורית.  

בכבוד רב,


מיכל טנא, עו"ד

 מנהלת היחידה לפניות הציבור

והממונה על חוק חופש המידע

